Diari Oficial de la Generalitat Valenciana


Sumari del DOGV 423, del 03-09-1986 (1986/807063)

DECRET 101/1986, de 30 de juliol, del Consell de la Generalitat Valenciana, pel qual es regula la tramitació d'expedients referents a activitats molestes, insalubres, nocives i perilloses, en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/07/30/101/dof/vci/html**

### Dades del document

Número de DOGV
:   423

Data del DOGV
:   03-09-1986

Secció del DOGV
:   DISPOSICIONS GENERALS

Número del document
:   1986/807063


Data del document
:   30-07-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Correcció d'errades

Anàlisi jurídica

Decret 101/1986, de 30 de juliol, del Consell de la Generalitat Valenciana, pel qual es regula la tramitació d'expedients referents a activitats molestes, insalubres, nocives i perilloses, en l'àmbit de la Comunitat Valenciana.  
L'entrada en vigor, a primeries de juliol de 1986, del Reial Decret-Llei 1/1986, de 14 de març, de mesures urgents administratives, financeres, fiscals, i laborals, porta com a conseqüència, en el camp de les activitats molestes, insalubres, nocives i perilloses, l'aplicació del silenci positiu, transcorreguts dos mesos des de la presentació de la sol·licitud, sense necessitat de denúncia de mora, per a totes aquelles llicències i autoritzacions d'instal·lació, trasllat o ampliació d'empreses o centres de treball no inclosos en l'Annex del mateix Reial Decret-Llei, les peticions dels quals es presenten, degudament documentades i ajustades a l'Ordenament Jurídic, davant les corresponents autoritats municipals.   
Sembla oportú dictar la norma corresponent perquè en l'àmbit de la Comunitat Valenciana, els òrgans municipals i autonòmics que intervenen en el procediment administratiu per a la concessió de les esmentades llicències i autoritzacions actuen amb la màxima celeritat i economia de tràmits, sense prescindir del principi d'eficàcia que cal que presidesca tota actuació administrativa i, en conseqüència, dictar les normes per a la tramitació de sol·licituds d'instal·lació, trasllat o ampliació de les empreses o centres de treball, prevists en el Reial Decret-Llei esmentat.   
La innovació que aquest Decret introdueix consisteix fonamentalment en el fet que la Comissió Provincial de Qualificació d'Activitats podrà emetre la qualificació, no sols en base a l'expedient tremés per l'Ajuntament, sinó també al projecte i la sol·licitud formulats per l'interessat, i que l'acord de la susdita Comissió, que es notifica directament al sol·licitant, configura l'autorització que aquest puga adquirir per silenci positiu. De la mateixa manera, es deixa sense efecte l'exigència d'imposició de tres multes consecutives per reiteració de la infracció, per tal de poder procedir a la clausura cosa que possibilita a l'Administració actuant moderar l'aplicació de la tal mesura en atenció a les circumstàncies concurrents.   
Conseqüentment, s'assenten les bases per a una actuació més àgil de l'esmentada Comissió, que serà regulada mitjançant les oportunes normes de desenvolupament.   
En atenció d'aquests motius, i en compliment del que estableix l'article 22 de la Llei 5/1983, de 30 de desembre, de Govern Valencià, a proposta del Conseller d'Obres Públiques Urbanisme i Transports, i amb la deliberació prèvia del Consell de la Generalitat Valenciana en la reunió celebrada el dia 30 de juliol de 1986,   
DECRETE:   
Article primer  
Les Corporacions Locals, en la tramitació de les sol·licituds d'establiment d'activitats que puguen ser qualificades com a molestes, insalubres, nocives i perilloses, o modificació d'alguna existent, s'ajustaran al procediment següent:   
a) Presentada la sol·licitud en les oficines de l'Ajuntament del terme municipal corresponent, ('Alcalde, una vegada informada favorablement la ubicació urbanística, i admesa a tràmit, d'acord amb el que disposa l'article trenta, punt dos, del Reglament d'Activitats Molestes, Insalubres, Nocives i Perilloses, remetrà immediatament a la Secretaria de la Comissió Provincial de Qualificació d'Activitats, un exemplar del Projecte presentat.   
b) Sense perjudici del que disposa l'apartat anterior, l'Administració Municipal continuarà la instrucció de l'expedient mitjançant els tràmits prevists en l'article trenta, punt dos, del Reglament esmentat, que per a major brevetat, i als efectes de donar compliment a les previsions del Reial Decret-Llei 1/1986, de 14 de març, s'efectuaran tots de forma simultània, i remetrà posteriorment l'expedient complet a l'esmentada Comissió Provincial als efectes pertinents.   
Article segon  
La Comissió Provincial de qualificació d'Activitats es reunirà per a la qualificació de les activitats a què fa referència aquest Reglament, a la vista dels projectes, i fi fa al cas, dels expedients complets rebuts, i dels informes de les Ponències que hagen de dictaminar-los, en les quals seran representats els organismes que tinguen una relació més directa amb l'activitat de què es tracte, prevists en el Decret 52/1986, de 21 d'abril, del Consell de la Generalitat Valenciana, i, en tot cas, el Serveis Territorials de la Conselleria de Sanitat i Consum. La qualificació que faça la Comissió Provincial serà sempre motivada.   
Sempre que hi haja pendents de qualificació activitats que es regulen en aquest Reglament, la Comissió es reunirà amb la periodicitat necessària per a donar compliment al que disposa l'article tercer.   
Article tercer  
1. Dins dels cinc dies següents a la data de la recepció del projecte, o de l'expedient, si fa al cas, per la Comissió Provincial de Qualificació d'Activitats, emetran el seu informe els diversos Serveis Territorials de la Generalitat Valenciana i els organismes als quals es sol·licite, així com les Ponències a què es refereix l'article anterior; transcorreguts aquests cinc dies, la Comissió Provincial procedirà a la qualificació en el sentit d'examinar la garantia i l'eficàcia dels sistemes correctors proposats i els grau de seguretat.   
2. La Comissió Provincial podrà acceptar-los o rebutjar-los. En aquest darrer cas, donarà audiència a l'interessat en el termini de deu dies, adoptarà l'acord definitiu que procedent dins dels cinc dies següents, i tornarà l'expedient, si s'escau, a l'Ajuntament, perquè en el termini més breu possible, i en el cas d'instal·lació, trasllat o ampliació d'Empreses o centres de treball prevists en l'article primer del Reial Decret-Llei 1/1986, de 14 de març, abans que transcorreguen dos mesos des de la presentació de la sol·licitud en el registre municipal, atorgue o denegue la llicència sol·licitada en consonància amb l'acord de la Comissió Provincial de Qualificació d'Activitats. D'aquest acord seran assabentats l'Ajuntament i, directament, el particular sol·licitant. En cap cas no podran concedir-se llicències provisionals mentre l'activitat no siga qualificada.   
3. Transcorreguts quatre mesos des de la data de la sol·licitud sense que hi haja recaigut cap resolució, o no haja estat notificada a l'interessat, podrà aquest denunciar la mora simultàniament davant l'Ajuntament i la Comissió Provincial de Qualificació d'Activitats; transcorreguts dos mesos des de la denúncia, podrà considerar atorgada la llicència per silenci administratiu, llevat d'aquells casos en què la Comissió haja notificat l'acord desfavorable i es trobe aquest pendent d'execució per part de l'Ajuntament.   
4. En cas d'instal·lació, trasllat o ampliació d'Empreses o centres de treball prevists en l'article primer del Reial Decret-Llei 1/1986, de 14 de març, les llicències i autoritzacions que es consideren atorgades per silenci administratiu ho seran amb les especificacions, requisits i condicions establerts per l'acord de la Comissió Provincial de Qualificació d'Activitats.   
Article quart  
Les sancions que s'imposen als titulars de les activitats es graduaran segons la naturalesa de la infracció, el grau de perill que supuse o la degradació del medi que puguen produir, així com la reiteració de les infraccions.   
En el mateix escrit en què s'efectue la notificació de les sancions, es concedirà un nou termini als sancionats perquè esmenen les mancances que motivaren la imposició d'aquelles, al final del qual s'hi farà una visita de comprovació en la forma determinada a l'article trenta-set del Reglament d'Activitats Molestes, Insalubres, Nocives i Perilloses; hom podria retirar la llicència i procedir, per tant, a la clausura i cessament de l'activitat, si la conducta del titular de l'activitat, la gravetat de la infracció o l'interés públic, així ho aconsellaven.   
DISPOSICIO DEROGATORIA  
Queden sense aplicació, en l'àmbit de la Comunitat Valenciana els articles trenta-un, trenta-dos, trenta-tres, i quaranta del Reglament d'Activitats Molestes, Insalubres, Nocives i Perilloses, redactats segons el Decret 2414/1961, de 30 de novembre, els quals són substituïts, pel que fa al text, pel que estableix aquest Decret.   
DISPOSICIONS FINALS  
Primera  
El Conseller d'Obres Públiques, Urbanisme i Transports queda facultat per a dictar les disposicions que calguen per al desenvolupament d'aquest Decret.   
Segona  
Aquest Decret entrarà en vigor el dia de la publicació al Diari Oficial de la Generalitat Valenciana.   
València, 30 de juliol de 1986.   
El President de la Generalitat,  
JOAN LERMA I BLASCO  
El Conseller d'Obres Públiques, Urbanisme i Transports,  
RAFAEL BLASCO I CASTANY


Còpia Permalink ELI